**Радно време са странкама је сваког радног дана (од понедељка до петка) од 6:30 до 14:30.**

Детаљне информације о поступку за подношењу захтева за остваривање личних, правних и других интереса грађана и правних лица, можете добити у просторијама Архива или позивом на број телефона 013 851 283, локал 103, од запослених Илија Јовановић, Марко Лазаревић, Гордана Миловановић, Дијана Анђелић, и локал 104, запослени Жељко Комарица.

**Преузмите обрасце захтева**

**Процедура за остваривање личних, правних и других интереса грађана и правних лица :**

Правилник о начину и условима коришћења архивске грађе у Историјском архиву Бела Црква( бр. 29/15 од 27.02.2015)

- Извод одлуке из Правилника о начину и условима коришћења архивске грађе у Историјском архиву Бела Црква

Члан 24.

Документа потребна у службене сврхе, за потребе државних органа и за потребе остваривања права грађана и правних лица у јавно-правне сврхе, издају се у облику оверених фотокопија списа, оверених преписа или у облику уверења, а у складу са Законом о општем управном поступку.

Члан 25.

Историјски архив Бела Црква може издати уверење, оверен препис или копију само из архивске грађе чије оригинале чува.

Овером Архив потврђује истоветност са оригиналом , али не и истинитост података у оригиналном документу.

Преписи или копије из става 1 овог члана издају се на основу писаног захтева који се доставља Историјском архиву Бела Црква.

САДРЖАЈ ЗАХТЕВА

Члан 26.

Захтев за издавање овереног преписа, копије или уверења подноси се писмено или усмено на записник, уз навођење података потребних за проналажење оригинала.

Члан 27.

Захтев садржи:

1 . име и презиме, назив и седиште (правно лице), адресу, бр. телефона подносиоца захтева

2 . податке о траженој архивској грађи

3. . сврха( потреба) за коју се документ прибавља

4 . . датум подношења захтева

5. . потпис подносиоца захтева

Захтев треба да буде читко попуњен. Уколико је неопходно, треба навести што је више могућих познатих података како би се документација лакше пронашла.

Члан 28.

Примљени захтев се евидентира у одговарајуће евиденције, попис аката Историјског архива Бела Црква.

По потреби странци се издаје дупликат захтева, са бројем под којим је примљен.

Члан 29.

Истраживање по захтеву странака Историјски архив Бела Црква обавља на основу података из захтева који је странка поднела.

Историјски архив Бела Црква , у складу са важећим Законом о архивској грађи и архивској делатности, "Службени гласник РС", број 6 од 24. јануара 2020. , члан 41, став 10, није у обавези да истражује у корист и за рачун странке.

Члан 30.

Историјски архив Бела Црква наплаћује истраживање по захтеву странака, издавање оверених преписа и копија на основу видно истакнутог важећег ценовника за те услуге ( дел. бр 88/2021).

Члан 32.

Историјски архив Бела Црква издаје препис, копију оригиналног документа или уверење којим потврђује да документ постоји или да документ не постоји, односно да поседује или не поседује тражене податке.

Сваки издати препис, копија оригиналног документа и уверење оверава се потписом и печатом.